**Alla lihthanke piirmäära jääva hanke alusdokument**

**VÄIKEHANKE ALUSDOKUMENT**

Hankija: Saue Vallavarahaldus, registrikood 75037943

Hanke nimetus: Kasesalu tn 7 viimistlustööd

1. **Hanke objekti kirjeldus**
	1. Hanke objektiks on Saue vallas Saue linnas Kasesalu tn 7 asuvas hoones remonttööd vastavalt Pakkumuse maksumuse tabelis (Vorm 1) toodud loetelulule ja kirjeldusele (edaspidi nimetatud Töö).
2. **Nõuded tööle ja töö teostamisele**
	1. Tööde käigus ja töö tulemusena ei tohi halvendada olemasoleva hoone kandekonstruktsioonide seisukorda ja püsivust. Hanke mahtu kuuluvad ka vajalikud katmistööd ja tööde käigus piirnevatele ruumidele tekkinud kahjustuste likvideerimine.
	2. Töövõtja kohustub tööde teostamisel tagama hankija ja kolmandate isikute muu vara säilimise ja isikute ohutuse, sh tuleohutuse.
	3. Töövõtja peab tagama, et kõrvalistel isikutel ei oleks võimalik pääseda tööde tsooni ei töö ajal ega pärast tööd, välja arvatud juhud, kui selle tingib tellija tegevus.
	4. Töövõtja kohustuseks on vajadusel töölistele ajutiste olmeruumide (soojakud, käimlad jm) paigaldamine.
	5. Töövõtja ülesandeks on vajaliku kvalifikatsiooniga tööjõu, materjalide ja töövahendite olemasolu tagamine, samuti heast tavast tulenevate tööde teostamine, mille eest hankija täiendavalt tasuma ei pea.
	6. Eriosade (sealhulgas tugev- ja nõrkvoolu VK ja KVV osa) alase kompetentsi tagamiseks ning kvaliteedi kontrolliks peab pakkuja vajadusel hankelepingu täitmise käigus kaasama eriosade spetsialistid, kes omavad vastavas valdkonnas tegutsemiseks vajalikku pädevust ja nõutud kutsekvalifikatsiooni ehitusseadustiku alusel.
	7. Töövõtja peab arvestama ja koostööd tegema teiste samaaegselt objektil tegutsevate töövõtjatega (EL, EN, KVJ, VK).
	8. Juhtimise struktuur. Ehitusprotsessi vahetuks juhtimiseks, koordineerimiseks ja kontrollimiseks peab töövõtja kaasama vastutava isikuna projektijuhi.
	9. Projektijuht peab tagama tehnilises kirjelduses toodud tööde korraldamise, sh objekti dokumentatsiooni koostamise ja kontrolli, peab tööde teostamise perioodil viibima ehitusplatsil või olema protsessi osalistele telefoni teel kättesaadav ning tagama ehitusplatsil tõrgeteta töö ja vajaliku infoedastuse kõikide osapoolte vahel.
	10. Kui vastutav isik ei valda piisaval tasemel eesti keelt, siis kohustub töövõtja kaasama omal kulul tõlgi. Tõlgi vahetamine tuleb eelnevalt kooskõlastada tellijaga.
	11. Ehitusobjektil kasutatud vee, elektri ja muude kommunaalkulude eest töövõtja tellijale tasuma ei pea.
	12. Tööde tegemise käigus peab koristama, sorteerima liigiti ja utiliseerima töömaal tekkinud ehitusjäätmed ning tagama heakorra tööde teostamise piirkonnas, hoidma tööde teostamise ajal korras tööpaiga ja selle vahetu ümbruse.
	13. Tööde üleandmisel peab töövõtja üle andma ka kasutatud materjalide sertifikaadid ja kvaliteedidokumentatsiooni, nimekirja materjalide täpse nimetuse ja viimistlusega, jäätmekäitlust puudutava dokumentatsiooni.
3. **Tööde kvaliteedinõuded**

Viimistlustööde kirjeldus

* 1. Seinapinnad puhastatakse, tasandatakse, pahteldatakse, lihvitakse ja värvitakse.
	2. Toon täpsustatakse eelnevalt tellijaga.
	3. Asendatavad ripplaed on moodulripplaed 600x600 mm nt Ecophon Focus™ või analoog.
	4. Projekteeritavate ruumide välimusklass on 2.
	5. Koormusklassid on vastavalt erinevatele ruumidele:
		1. Klass RL 02 - tööruumid
		2. Klass RL 04 - fuajee, koridor
	6. Metallpindade koormusklass on C1
	7. Krohvikatete tasasus vastavalt klassile 2.
	8. Pahteldatud pindade tasasus vastavalt klassile 1.
	9. Värvitud pindade korrashoiuvahemik – L ( 2 kuni 5 aastat ).
	10. Katva värvviimistluse välimusklass üldruumid - Ps1; abiruumid – Ps2
	11. Katva läbipaistva viimistluse välimusklass üldruumid - Ks1; abiruumid – Ks2
	12. Nõuded viimistlusmaterjalidele ja nende tootjatele:
		1. Alus- ja viimistlussüsteemi moodustavad materjalid (pahtel, krunt, värv) tuleb valida ühelt tootjalt või viimistlusmaterjali kasutamisjuhendi kohaselt.
		2. Seinavärvi veekindlus peab olema ≥ 5000 pesutsüklit ISO 2812-2 järgi.
		3. Läige peab vastama nõuetele - nii 60˚ kui 85˚ nurga all -, mis on toodud EVS-EN 13300 läikeklassi tabelis. Mõõtmised peavad toimuma vastavalt ISO 2813-le.
		4. Lenduvate orgaaniliste ühendite (TVOC) kogu-emissioon peab olema < 0,2 mg/m²h.
		5. Formaldehüüdi (HCHO) emissioon peab olema < 0,05 mg/m²h.
		6. Ammoniaagi (NH3) emissioon peab olema < 0,03 mg/m²h.
		7. 1. klassi kuuluvate kantserogeensete ainete emissioon peab olema < 0,005 mg/m²h.
		8. Kasutatud viimistlusmaterjalide kohta tuleb esitada kehtivad toote ohutuskaardid.

Põrandakatted ja -liistud.

* 1. Viimistlus täpsustatakse eelnevalt tellijaga
	2. Omadused (minimaalselt):
		1. Kogupaksus | EN 428 2.5 mm
		2. Kulumiskihi paksus | EN 429 0.5 mm
		3. Põrandakatte tüüp | EN 649 Heterogeenne vinüülkate
		4. Sobivus toolirataste alla | EN ISO 4918 | EN 425 Sobib kasutamiseks ratastega toolidele (tooliratta tüüp w)
		5. Libisemiskindlus | DIN 51130 | EN 13893 R10 | DS
		6. Tuletundlikkus | EN 13501-1 Bfls1
		7. Kemikaalikindlus | EN ISO 26987 Vastupidav
		8. Elastsus | EN 24344 Ei pragune
		9. Jääkdeformatsioon | EN ISO 24343-1 0.04 mm
		10. Mõõdupüsivus | EN ISO 23999 laius 0,12% ja pikkus 0,1%
		11. Pleekimiskindlus | EN ISO 102-B02 ≥ 6
		12. Kasutusklass | EN 685 33/42, Kasutusklass 33 - suur ühiskondlik kasutus, 42 - keskmine tööstuslik koormus
		13. Faas 4 faasi
		14. Kihtide delaminatsioon | EN ISO 24345 65N/50mm
		15. Kogukaal | EN 430 4800 g/m²
		16. Niiskuskindel Jah
		17. Sobivus põrandaküttele Sobib kasutamiseks põrandaküttega, mille pinnatemperatuur on max 27ºC
		18. Kulumisklass | EN 660-2 T
		19. Tuletundlikkus Bfl-s1
		20. Põrandaliistud peavad sobima põrandakattega ja olema vähemalt 40 mm kõrged.
		21. Plaaditud põrandate, treppide ja trepimademete puhul tuleb kasutada vajadusel samast materjalist kivisoklit. Kivisokli minimaalne kõrgus peab olema 50 mm.
		22. Juhul kui aluspõranda konstruktsioon peab olema tuulutatav, tuleb kasutada spetsiaalset tuulutusavadega põrandaliistu.
		23. Põrandaliistud ei tohi olla MDF-st valmistatud.
		24. Põrandaliistud peavad olema tugevalt (kruvide või peitpeanaeltega) seina külge kinnitatud, kinnitamine ainult liimi või klambritega ei ole piisav.
1. **Objektiga tutvumine**
	1. Pakkujal on soovituslik ja hankija võimaldab kõigile huvitatud isikutele tutvuda hanke objektiga kohapeal. Objekti külastuse aja kokku leppimiseks tuleb huvitatud isikul võtta ühendust Saue Vallavarahalduse juhataja Virko Kolks’iga, tel 5044051, virko.kolks@sauevarahaldus.ee .
	2. Hankija eeldab, et tööde teostamise objektiga tutvumine on eelkõige vajalik selleks, et pakkuja saaks oma pakkumuses arvestada kõigi oluliste asjaolude ja tingimustega, mis on vajalikud siduva pakkumuse ning koos sellega antavate kinnituste esitamiseks. Objektiga mittepiisavast tutvumisest tulenevad riskid jäävad pakkuja kanda. Hankija ei aktsepteeri ühtegi Pakkuja hilisemat pretensiooni või nõuet, mis tuleneb sellest, et Pakkuja ei ole saanud Hankijalt või objekti ülevaatusel hankida temale pakkumuse koostamiseks vajalikku informatsiooni.
2. **Ajagraafik**
	1. Tööde algus esimesel võimalusel, tööd on teostatud ning hankijale üle antud hiljemalt **08.12.2024.**
3. **Nõuded pakkujale**
	1. Pakkujal ei tohi esineda riigihangete seaduse § 95 lg 1 punkt 4 ja § 95 lg 4 punkt 8 ja 9 kohaseid pakkumismenetlusest kõrvaldamise asjaolusid. Pakkumuse esitamisega kinnitab pakkuja vastavust eelnimetatud tingimusele ja hankijal on õigus tingimuse täitmise kontrolliks esitada päringuid pakkujale ja kolmandatele isikutele.
	2. Pakkuja eelmise lõppenud majandusaasta müügitulu peab ületama vähemalt kahekordse esitatud pakkumuse maksumuse;
	3. Pakkuja peab olema kolme viimase lõppenud majandusaasta jooksul vähemalt ühele objektile teostanud hankeobjektiga analoogseid töid pakkumusega võrdväärses rahalises mahus.
4. **Pakkumuse koostamise juhis**
	1. Osaliste pakkumuste esitamine ei ole lubatud.
	2. Pakkumuse esitamisega kinnitab Pakkuja, et:
		1. Pakkujal on olemas nõutava ettevalmistuse ja töökogemusega töötajad;
		2. Pakkujal on pädevus ja nõutavad load ja registreeringud tööde teostamiseks;
		3. esitatud pakkumus on jõus vähemalt viis tööpäeva (5 tööpäeva);
		4. Pakkuja nõustub kõikide hankedokumentide tingimustega;
		5. Pakkuja nõustub maksetingimustega;
		6. Pakkuja esitatud andmed on õiged;
		7. Pakkuja on edukaks tunnistamise korral valmis sõlmima hankedokumentides esitatud tingimustega hankelepingu.
	3. Pakkumuse koosseisus esitada informatsioon (objekti nimi ja aadress, tellija nimetus ja kontaktandmed) kolme viimase lõppenud majandusaasta jooksul vähemalt ühe objekti kohta millel Pakkuja on teostanud hankeobjektiga analoogseid töid pakkumusega võrdväärses rahalises mahus.
	4. Vajadusel esitada pakkumuse koosseisus info pakkumuses sisalduva pakkuja ärisaladuse kohta. Ärisaladus ei saa olla kriteeriumid, mille alusel valitakse välja edukas pakkumus (nt pakutud hind). Kui pakkuja pakkumuses ei märgi, milline osa pakkumusest on ärisaladus, siis on esitatud pakkumus pärast hankemenetluse lõppu avaliku teabe seaduse alusel avalikustamisele kuuluv dokument.
	5. Pakkumuse koosseisus esitada Excelis täidetuna fail „Vorm 1 Pakkumuse maksumuse tabel“.
5. **Pakkumuste hindamise kriteeriumid**
	1. Edukas pakkumus on madalaima maksumusega pakkumus.
	2. Kui kahe või enama pakkuja pakkumuses on maksumus võrdväärne, siis selgitatakse edukas pakkumus välja liisuheitmise teel. Liisuheitmise korra määrab hankija. Võrdväärse pakkumuse esitanud pakkujatel on õigus viibida liisuheitmise juures. Liisuheitmise võib korraldada ka virtuaalselt, kui on võimalik tagada kõigi pakkujate poolt liisuheitmisel osalemine reaalajas. Liisuheitmise korrast, ajast ja kohast teavitab hankija pakkujaid e-posti teel.
6. **Pakkumuse esitamise viis ja tähtaeg**

Pakkumus esitada e-posti aadressile info@sauevarahaldus.ee hiljemalt 14.11.2024 kell 08:30. Lisainfo Saue Vallavarahalduse juhataja Virko Kolks, e-post: virko.kolks@sauevarahaldus.ee , telefon 5044051.

1. **Küsimused pakkujatele ja läbirääkimised**
	1. Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.
	2. Hankija võib pidada pakkujatega läbirääkimisi pakkumuse hinna, sisu ja mahu osas, sh muuta pakkumuses toodud tööde mahtu kuni 20% ulatuses pakkumuse maksumusest. Juhul kui mõne „Vorm 1 Pakkumuse maksumuse tabel“ positsiooni juures on kirjas, et tööde tegemise vajadus selgub tööde käigus või töömahte täpsustatakse, siis vastavate muudatuste väärtus lisandub eeltoodule.
2. **Hankemenetluse otsused, tulemustest teavitamine**
	1. Hankija teeb eelduslikult hankeotsuse kahe tööpäeva jooksul peale pakkumuste esitamise tähtaega ja teavitab hankemenetluse tulemustest kõiki pakkumuse esitanud pakkujaid e-kirja teel. Juhul kui hankija otsus viibib üle kahe tööpäeva, on edukal pakkujal õigus nõuda tööde valmimise tähtaja edasilükkamist vastava arvu päevade võrra.
	2. Hankija ei avalda pakkujatele teiste pakkujate pakkumuste sisu ega hinda. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (nt eduka pakkuja nimi ja edukaks tunnistamise põhjendus, sh eduka pakkumuse hind).
3. **Hankelepingu sõlmimine ja tingimused**
	1. Hankija ei ole kohustatud ühegi pakkujaga hankelepingut sõlmima ja võib kõik pakkumused tagasi lükata olenemata põhjusest.
	2. Eduka pakkujaga sõlmitakse hankeleping lähtuvalt lisatud lepingu projektist.
	3. Kui edukaks tunnistatud pakkumuse esitanud pakkuja ei allkirjasta hankelepingut kahe kalendripäeva jooksul alates hankija poolt allkirjastatud lepingu saatmisest pakkujale, siis on hankijal õigus käsitleda seda kui eduka pakkumuse esitanud pakkuja poolset lepingu sõlmimisest keeldumist ja pakkumuse tagasi võtmist. Sellisel juhul on hankijal õigus tunnistada kehtetuks pakkumuse edukaks tunnistamise otsus ning hinnata kõiki ülejäänud vastavaid pakkumusi uuesti ja tunnistada edukaks hindamise tulemusel järgmine pakkumus.
	4. Hankija ei tee ettemaksu.
	5. Teenuse eest tasumine toimub pärast teenuse üleandmist.
	6. Arve tuleb esitada masinloetava e-arvena, arve tasumise tähtaeg vähemalt 14 kalendripäeva. Väljaspool Eesti Vabariiki registreeritud pakkuja saab vajadusel arve saata ka pdf-formaadis.

Lisad: Vorm 1 Pakkumuse maksumuse tabel

 Tehniline kirjeldus fotod objektist

 Ruumide plaan

 Hankelepingu projekt